Imaginea a fost realizată de colaboratorul MEDIAFAX Sebastian Marcovici şi postată pe www.facebook.com, dar şi pe site-uri de ştiri din Cluj.

"După vreo 5 ore de canonizări speech-uri etc şi zbătut printre o grămadă de simpantizanţi de toate felurile am reuşit după ce eram destul de dezamăgit că nu am o singură poză mai impresionantă (acelaşi portret cu Băse, aceleaşi grămezi de oameni şi streza într-un colţ al pozei etc etc etc de-ale mele) să fac poza aceasta cu preşedintele printre cei 50 de ierarhi.... " a scris autorul imagii pe contul său de Facebook.

Contactat de MEDIAFAX, Sebastian Marcovici a declarat că a ieşit din biserică înainte de terminarea slujbei de canonizare, iar aproximativ cinci preoţi l-au rugat să le facă o fotografie cu aparatul lor. Odată cu terminarea slujbei, numărul preoţilor a crescut, iar aceştia l-au invitat pe preşedintele Traian Băsecu între ei, pentru a fi fotografiaţi.

Sebastian Marcovici a declarat că în timp ce reprezentanţii presei făceau fotografii, o persoană din spatele preşedintelui a făcut o glumă.

Până la ora transmiterii acestei ştiri, fotograful nu a fost contactat de niciun reprezentant al Bisericii sau al Preşedinţiei.

Comentariile făcute de cei care au dat "like" sau "share" acestei fotografii pe Facebook variază, unii dintre utilizatorii site-ului apreciind că aceasta este "imaginea anului în România".